ཀྲང་ཏི་ཅང་གིས་འདས་པའི་ལོ་ལྔའི་རིང་གི་བྱ་བར་རྗེས་དྲན་བྱས་རྗེས་གསུངས་རྒྱུར།ལོ་ནི་ཏང་གི་ཚོགས་ཆེན་ཐེངས་བཅུ་དགུ་པའི་དགོངས་དོན་ཁྱོན་ཡོངས་ནས་ལག་ལེན་མཐར་ཕྱིན་བྱེད་འགོ་ཚུགས་པའི་ལོ་ཡིན་ལ།སྐབས་བཅུ་གསུམ་པའི་རྒྱལ་ཡོངས་དམངས་འཐུས་ཚོགས་ཆེན་དང་དེའི་རྒྱུན་ལས་ཨུ་ཡོན་ལྷན་ཁང་གིས་ཁྲིམས་ལྟར་འགན་འཁྲི་ལག་བསྟར་བྱེད་པའི་ལོ་དང་པོའང་ཡིན།རྒྱལ་ཡོངས་དམངས་འཐུས་ཚོགས་ཆེན་སྐབས་བཅུ་གཉིས་པའི་རྒྱུན་ལས་ཨུ་ཡོན་ལྷན་ཁང་གི་ཨུ་ཡོན་ཀྲང་གྲོས་ཚོགས་སྟེང་རྒྱུན་ལས་ཨུ་ཡོན་ལྷན་ཁང་གིལོའི་བྱ་བ་གཙོ་བོ་དང་ཁྲིམས་འཛུགས།ལྟ་སྐུལ་བྱ་བའི་ཇུས་གཞི་བཅས་ལ་རྩ་དོན་སྟེང་ནས་གྲོས་འཆམ་བྱུང་བ་དང་།ཕྱིན་ཆད་ལོ་གཅིག་རིང་གི་བྱ་བར་ཐོག་མར་བཀོད་སྒྲིག་བྱས་པ་སྟེ།གཅིག་ནི་ཁྲིམས་འཛུགས་བྱ་བར་མུ་མཐུད་དུ་ཤུགས་སྣོན་དགོས་པ་དང་།གཉིས་ནི་ལྟ་སྐུལ་བྱ་བར་མུ་མཐུད་དུ་ཤུགས་སྣོན་དགོས།གསུམ་ནི་འཐུས་མིའི་བྱ་བར་མུ་མཐུད་དུ་ཤུགས་སྣོན་དགོས་པ་བཅས་ཡིན་ཟེར།